ആംബുലന്സും കാറും കൂട്ടിയിടിച്ച് രണ്ടുപേര്ക്ക് പരിക്ക് ഹരിപ്പാട് : ആംബുലന്സും കാറും കൂട്ടിയിടിച്ച് രണ്ടുപേര്ക്ക് പരിക്ക്. ആംബുലന്സ് ഡ്രൈവര് കായംകുളം ഗോവിന്ദമുട്ടം തോണ്ടുതറയില് വെലോസ് രാജന് 25, നേഴ്സ് ആറന്മുള സ്വദേശി പ്രശോബ് 42 എന്നിവര്ക്കാണ് പരിക്കേറ്റത്. ദേശീയപാതയില് കരുവാറ്റ കന്നുകാലി പാലത്തിനുസമീപം ഇന്നലെ പുലര്ച്ചെ ആറുമണിയോടെയാണ് അപകടം നടന്നത്. കായംകുളത്തുനിന്നും കോവിഡ് രോഗിയെ വണ്ടാനം മെഡിക്കല് കോളേജില് ഇറക്കി തിരിച്ചുവരുന്നതിടെ ഹരിപ്പാട് ഭാഗത്തുനിന്നും തൃശൂരിലേക്ക് പോവുകയായിരുന്നു കാറും തമ്മില് കൂട്ടിയിടിക്കുകയായിരുന്നു. ഇടിയുടെ ആഘാതത്തില് നിയന്ത്രണം തെറ്റിയ ആംബുലന്സ് സമീപത്തെ മരത്തില് ഇടിക്കുകയായിരുന്നു. വാഹനത്തില് കുടിങ്ങിയവരെ അഗ്നിരക്ഷാസേനയുംനാട്ടുകാരും ചേര്ന്നാണ് പുറത്തെടുത്തത്. പരിക്കേറ്റ പ്രശോബിന്റെ കാലിന് ഗുരുതരപരുക്കാണ്. ഇരുവരെയും വണ്ടാനം മെഡിക്കല് കോളേജില് പ്രവേശിപ്പിച്ചു. അപകടത്തെത്തുടര്ന്ന് ദേശീയപാതയില് ഗതാഗതം തടസ്സപെട്ടു. അഗ്നിരക്ഷാസേനയും ഹൈവേ പോലീസും, നാട്ടുകാരും വണ്ടി റോഡില് നിന്നും മാറ്റി ഗതാഗതം പുനസ്ഥാപിച്ചു.